CELEX: 32022D0886
Language: fi
Date: 2022-05-16 00:00:00
Title: Neuvoston päätös (EU) 2022/886, annettu 16 päivänä toukokuuta 2022, Färsaarten osallistumisesta unionin ohjelmiin tehdyn Euroopan unionin ja Färsaarten hallituksen välisen sopimuksen allekirjoittamisesta unionin puolesta ja sen väliaikaisesta soveltamisesta

7.6.2022   
               
               
                  FI
               
               
                  Euroopan unionin virallinen lehti
               
               
                  L 154/1
               
            
         NEUVOSTON PÄÄTÖS (EU) 2022/886,
         annettu 16 päivänä toukokuuta 2022,
         Färsaarten osallistumisesta unionin ohjelmiin tehdyn Euroopan unionin ja Färsaarten hallituksen välisen sopimuksen allekirjoittamisesta unionin puolesta ja sen väliaikaisesta soveltamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 186 ja 212 artiklan yhdessä sen 218 artiklan 5 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Färsaaret ilmaisi 14 päivänä toukokuuta 2020 päivätyllä kirjeellä muodollisen kiinnostuksensa assosioitua tutkimuksen ja innovoinnin puiteohjelmaan ”Horisontti Eurooppa” (2021–2027), jäljempänä ’Horisontti Eurooppa -ohjelma’, joka perustettiin Euroopan parlamentin ja neuvoston asetuksella (EU) 2021/695 (1).
                  
               
                     (2)
                  
                  
                     Neuvosto antoi 13 päivänä heinäkuuta 2021 luvan aloittaa neuvottelut unionin puolesta Färsaarten unionin ohjelmiin osallistumisen ja Färsaarten Horisontti Eurooppa-ohjelmaan assosioitumisen yleisiä periaatteita koskevan unionin ja Färsaarten välisen sopimuksen tekemisestä.
                  
               
                     (3)
                  
                  
                     Neuvottelut on saatu päätökseen, ja Euroopan unionin ja Färsaarten hallituksen välillä tehty sopimus Färsaarten osallistumisesta unionin ohjelmiin, jäljempänä ’sopimus’, parafoitiin 8 päivänä lokakuuta 2021.
                  
               
                     (4)
                  
                  
                     Sopimuksen tavoitteina on luoda kestävät puitteet unionin ja Färsaarten väliselle yhteistyölle ja vahvistaa ehdot ja edellytykset Färsaarten osallistumiselle unionin ohjelmiin, jotka avataan sen osallistumiselle sellaisten sopimuksessa määriteltyjen perussäädösten mukaisesti, joilla on perustettu unionin ohjelmia. Sopimuksen nojalla unioni toteuttaa yhteistyötoimia Färsaarten kanssa Euroopan unionin toiminnasta tehdyn sopimuksen 212 artiklan mukaisesti. Sopimuksen 3 artiklan mukaan erityisehdot ja -edellytykset, jotka koskevat Färsaarten osallistumista mihin tahansa unionin ohjelmaan tai toimintaan, edellyttävät pöytäkirjojen hyväksymistä.
                  
               
                     (5)
                  
                  
                     Pöytäkirja Färsaarten assosioinnista tutkimuksen ja innovoinnin puiteohjelmaan ”Horisontti Eurooppa” (2021–2027) neuvoteltiin neuvoston antaman luvan mukaisesti rinnakkain sopimuksen kanssa, ja se on sopimuksen 15 artiklan 9 kohdan nojalla erottamaton osa sopimusta.
                  
               
                     (6)
                  
                  
                     Färsaaret täyttää asetuksen (EU) 2021/695 16 artiklan 1 kohdan d alakohdassa säädetyt perusteet.
                  
               
                     (7)
                  
                  
                     Sopimuksessa noudatetaan asetuksen (EU) 2021/695 16 artiklan 2 kohtaa, jossa edellytetään, että kolmansien maiden assosioituminen Horisontti Eurooppa -ohjelmaan kyseisen asetuksen 16 artiklan 1 kohdan d alakohdan mukaisesti tapahtuu sellaisessa sopimuksessa määrättyjen edellytysten mukaisesti, joka kattaa tällaisen maan tai alueen osallistumisen mihin tahansa unionin ohjelmaan, edellyttäen että sopimuksella varmistetaan oikeudenmukainen tasapaino unionin ohjelmiin osallistuvan kolmannen maan rahoitusosuuksien ja sen saamien hyötyjen välillä; vahvistetaan unionin ohjelmiin osallistumisen edellytykset, mukaan lukien yksittäisiin ohjelmiin maksettavien rahoitusosuuksien laskentatapa, ja ohjelmien hallintokustannukset; ei anneta kolmannelle maalle unionin ohjelmaa koskevaa päätösvaltaa; ja taataan unionin oikeudet varmistaa varainhoidon moitteettomuus ja suojata unionin taloudellisia etuja.
                  
               
                     (8)
                  
                  
                     Sopimus olisi allekirjoitettava unionin puolesta sillä varauksella, että sen tekeminen saatetaan myöhemmin päätökseen.
                  
               
                     (9)
                  
                  
                     Jotta voidaan varmistaa, että unionin ja Färsaarten välinen yhteistyö tutkimuksen, teknologian kehittämisen ja innovoinnin aloilla jatkuu keskeytyksettä ja Färsaaret voi osallistua Horisontti Eurooppa -ohjelmaan kyseisen ohjelman alusta alkaen, sopimusta olisi sovellettava takautuvasti 1 päivästä tammikuuta 2021 ja sen voimaantuloa varten tarvittavien menettelyjen päätökseen saattamiseen asti väliaikaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Annetaan lupa allekirjoittaa Färsaarten osallistumisesta unionin ohjelmiin tehty Euroopan unionin ja Färsaarten hallituksen välinen sopimus, jäljempänä ’sopimus’, unionin puolesta sillä varauksella, että mainitun sopimuksen tekeminen saatetaan päätökseen (2).
         
         
            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
         
         
            3 artikla
            
               1.   Sopimusta sovelletaan sen voimaantuloa varten tarvittavien menettelyjen päätökseen saattamiseen asti väliaikaisesti sen 15 artiklan 2 kohdan mukaisesti.
            
            
               2.   Sopimusta sovelletaan 1 päivästä tammikuuta 2021 sen 15 artiklan 1 kohdan mukaisesti.
            
         
         
            4 artikla
            Neuvoston puheenjohtaja antaa unionin puolesta sopimuksen 15 artiklan 2 kohdassa määrätyn ilmoituksen.
         
         
            5 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 16 päivänä toukokuuta 2022.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  Euroopan parlamentin ja neuvoston asetus (EU) 2021/695, annettu 28 päivänä huhtikuuta 2021, tutkimuksen ja innovoinnin puiteohjelman ”Horisontti Eurooppa” perustamisesta, sen osallistumista ja tulosten levittämistä koskevien sääntöjen vahvistamisesta sekä asetusten (EU) N:o 1290/2013 ja (EU) N:o 1291/2013 kumoamisesta (EUVL L 170, 12.5.2021, s. 1).
         
            (2)  Ks. tämän virallisen lehden s. 4